EXPUNERE DE MOTIVE

1. CONTEXTUL PROPUNERII

- Motivele și obiectivele propunerii

- Comisia, asistată de Grupul pentru economie tarifară (ETQG), a analizat toate cererile de suspendare temporară a taxelor autonome prevăzute de Tariful Vamal Comun prezentate de către statele membre. Propunerea vizează o serie de produse agricole și industriale. Cererile de suspendare au fost examinate din perspectiva criteriilor stabilite prin Comunicarea Comisiei privind suspendările și contingentele tarifare autonome (JO C 128, 25.4.1998). Ca urmare a acestei examinări, Comisia consideră că suspendarea taxelor este justificată pentru produsele cuprinse în anexa I la prezenta propunere de regulament. Produsele pentru care menținerea suspendării nu mai este în interesul economic al Uniunii au fost retrase din anexă. Anexa I la prezentul regulament enumeră produsele pentru care se propune suspendarea, descrierile noi care trebuie reformulate sau produsele pentru care a devenit necesară introducerea unui nou cod NC sau TARIC. Anexa II conține produsele eliminate din anexa la Regulamentul (CE) nr. 1255/96 și descrierile produselor, codurile NC ori TARIC care sunt înlocuite de cele noi în anexa I. Context general

Este în interesul Uniunii să suspende taxele autonome prevăzute de Tariful Vamal Comun pentru o serie de produse noi care nu figurează în anexa la Regulamentul (CE) nr. 1255/96 al Consiliului.

- Dispoziții în vigoare în domeniul propunerii

Regulamentul (CE) nr. 1255/96 al Consiliului de suspendare temporară a taxelor vamale autonome prevăzute de Tariful Vamal Comun pentru anumite produse industriale, agricole și pescărești, astfel cum a fost modificat ultima dată prin Regulamentul (CE) nr. 1265/2010[1].

- Coerența cu alte politici și obiective ale Uniunii

Propunerea este în concordanță cu politicile din domeniile schimburilor comerciale, întreprinderilor, dezvoltării și relațiilor externe. Măsurile propuse nu aduc atingere schimburilor comerciale cu țări care beneficiază de un tratament tarifar prefernțial (precum țările SGP și ACP, țările candidate și potențial candidate din Balcanii de Vest).

2. REZULTATELE CONSULTĂRILOR CU PĂRŢILE INTERESATE ŞI EVALUĂRILE IMPACTULUI

- Consultarea părților interesate

A fost consultat Grupul pentru economie tarifară, care reprezintă ramurile industriale din fiecare stat membru. Toate suspendările menționate sunt rezultatul acordurilor realizate sau al compromisurilor negociate în cadrul reuniunilor grupului.

- Obținerea și utilizarea expertizei

Nu a fost necesar să se recurgă la expertiză externă.

- Evaluarea impactului

Prezenta propunere exonerează industria Uniunii de la plata unor taxe vamale în valoare de 35 milioane EUR/an și sporește șansele acesteia în competiția cu sectorul industrial din țări terțe care furnizează produse finite pe piețele din Uniune, în conformitate cu principiile enunțate în comunicarea Comisiei. Modificarea propusă facilitează menținerea locurilor de muncă existente din Uniunea Europeană și crearea altora noi.

3. ELEMENTELE JURIDICE ALE PROPUNERII

- REZUMATUL ACțIUNII PROPUSE

Propunere de regulament al Consiliului de modificare a Regulamentului (CE) nr. 1255/96 de suspendare temporară a taxelor vamale autonome prevăzute de Tariful Vamal Comun pentru anumite produse industriale și agricole..

- Temei juridic

Temeiul juridic al prezentei propuneri de regulament îl constituie articolul 31 din Tratatul privind funcționarea Uniunii Europene.

- Principiul subsidiarității

Nu se aplică principiul subsidiarității, întrucât propunerea intră în sfera competenței exclusive a Uniunii.

- Principiul proporționalității

Propunerea respectă principiul proporționalității din următoarele motive: - măsurile propuse vizează simplificarea procedurilor aplicabile operatorilor angajați în comerțul exterior, în conformitate cu comunicarea Comisiei privind suspendările și contingentele tarifare autonome[2].

- Alegerea instrumentelor

Instrumentul propus: Regulament

Alte instrumente nu ar fi adecvate din următoarele motive: în temeiul articolului 31 din Tratatul privind funcționarea Uniunii Europene, suspendările și contingentele tarifare autonome se stabilesc de către Consiliu, care hotărăște cu majoritate calificată, pe baza unei propuneri a Comisiei.

4. IMPLICAŢII BUGETARE

TAXE VAMALE NEPERCEPUTE ÎN VALOARE TOTALă DE 35 031 000 EUR/AN.

5. ANEXE

În anexa I la regulamentul propus sunt enumerate noile suspendări ale taxelor. În anexa II sunt enumerate eliminările.

2011/0121 (NLE)

Propunere de

REGULAMENT AL CONSILIULUI

de modificare a Regulamentului (CE) nr. 1255/1996 de suspendare temporară a taxelor vamale autonome prevăzute de Tariful Vamal Comun pentru anumite produse industriale, agricole și pescărești

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 31,

având în vedere propunerea Comisiei Europene,

întrucât:

1. Este în interesul Uniunii să suspende total taxele vamale autonome prevăzute de Tariful Vamal Comun pentru o serie de produse noi care nu figurează în prezent în anexa la Regulamentul (CE) nr. 1255/96 al Consiliului[3].

2. Se impune eliminarea a patru produse de la codurile NC și TARIC 2933 39 99 70, 2933 39 99 80, 8507 80 30 40 și 8507 80 30 50 care figurează în prezent în anexa la Regulamentul (CE) nr. 1255/96, întrucât menținerea suspendării taxelor vamale autonome prevăzute de Tariful vamal comun pentru aceste produse nu mai este în interesul Uniunii.

3. Se impune modificarea descrierii produselor în cazul a 15 suspendări care figurează în anexa la Regulamentul (CE) nr. 1255/96, pentru a se ține cont de evoluția tehnică a produselor și de tendințele economice ale pieței. Aceste suspendări trebuie să fie eliminate de pe lista din anexa menționată și să fie reintroduse ca noi suspendări cu noi descrieri. Mai mult, trebuie schimbate codurile TARIC pentru 12 produse.

4. Suspendările pentru care sunt necesare respectivele modificări tehnice trebuie eliminate din lista suspendărilor care figurează în anexa la Regulamentul (CE) nr. 1255/96 și reintroduse în aceeași listă, dar cu noi descrieri ale produselor sau noi coduri TARIC.

5. Pentru mai multă claritate, elementele modificate trebuie marcate cu un asterisc pe lista suspendărilor introduse și eliminate, stabilite prin prezentul regulament.

6. Experiența a arătat că este necesar să se prevadă o dată de expirare a suspendărilor enumerate în Regulamentul (CE) nr. 1255/96 pentru a se garanta că sunt luate în considerare schimbările tehnologice și economice. Aceasta nu exclude abrogarea anticipată a anumitor măsuri sau menținerea acestora și după data fixată, dacă sunt prezentate justificări economice, în conformitate cu principiile stabilite în Comunicarea Comisiei din 1998 privind suspendările și contingentele tarifare autonome.

7. Prin urmare, este necesară modificarea în consecință a Regulamentului (CE) nr. 1255/96.

8. Deoarece suspendările prevăzute de prezentul regulament trebuie să se aplice de la 1 iulie 2011, prezentul regulament trebuie să se aplice de la aceeași dată și să intre în vigoare imediat,

ADOPTĂ PREZENTUL REGULAMENT:

Articolul 1

Anexa la Regulamentul (CE) nr. 1255/96 se modifică după cum urmează:

9. se introduc rubricile corespunzătoare produselor care figurează în anexa I la prezentul regulament.

10. se elimină rubricile corespunzătoare produselor înregistrate în cadrul codurilor NC și TARIC prevăzute în anexa II la prezentul regulament.

Articolul 2

Prezentul regulament intră în vigoare la data publicării în Jurnalul Oficial al Uniunii Europene .

Se aplică de la 1 iulie 2011.

Prezentul regulament este obligatoriu în toate elementele sale și se aplică direct în toate statele membre.

Adoptat la

Pentru Consiliu,

Preşedintele

ANEX A I

Produse menționate la articolul 1 alineatul (1)

Codul NC | TARIC | Descrierea | Nivelul taxei autonome | Perioadă de valabilitate |

0811 90 50 0811 90 70 * ex 0811 90 95 | 70 | Fructe din specia Vaccinium, negătite sau gătite prin fierbere în apă sau în abur, congelate, care nu conţin adaos de zahăr sau alţi îndulcitori | 0 % | 1.7.2011-31.12.2013 |

* ex 1517 90 99 | 10 | Ulei vegetal rafinat care conţine în greutate minimum 25 % dar maximum 50 % acid arahidonic sau minimum 12 % dar maximum 50 % acid docosahexaenoic şi normalizat cu ulei de turnesol cu un conţinut ridicat de acid oleic (HOSO-High oleic sunflower oil) | 0 % | 1.7.2011-31.12.2011 |

ex 2007 99 50 ex 2008 99 48 | 40 93 | Piure concentrat de mango: — din genul Mangifera, — cu o valoare Brix de minimum 28, dar maximum 30, folosit la fabricarea sucurilor de fructe(1) | 6 %(3) | 1.7.2011-31.12.2015 |

ex 2007 99 50 ex 2008 99 49 | 50 50 | Piure concentrat de acerola: — din genul Malpighia, — cu valoarea Brix de 20, folosit la fabricarea sucurilor de fructe(1) | 9 %(3) | 1.7.2011-31.12.2015 |

ex 2007 99 50 ex 2008 99 48 | 60 20 | Piure concentrat de guave: — din genul Psidium, — cu valoarea Brix de 20, folosit la fabricarea sucurilor de fructe(1) | 6 %(3) | 1.7.2011-31.12.2015 |

ex 2008 99 48 | 94 | Piure de mango: — care nu este obținut din concentrat, — din genul Mangifera, — cu valoarea Brix de 16, folosit la fabricarea sucurilor de fructe(1) | 6 % | 1.7.2011-31.12.2015 |

ex 2009 41 10 ex 2009 41 99 | 70 70 | Suc de ananas: — care nu este obținut din concentrat, — din genul Ananas — cu o valoare Brix de minimum 11, dar de maximum 16, folosit la fabricarea sucurilor de fructe (1) | 8 % | 1.7.2011-31.12.2015 |

ex 2818 10 91 | 10 | Corindon sinterizat cu structură microcristalină, cu un conținut în greutate de: — minimum 94 %, dar maximum 98,5 % α-Al2O3, — 2 % (± 1,5 %) spinel de magneziu, — 1 % (± 0,6 %) oxid de ytriu și — 2 % (± 1,2 %) oxid de lantan și 2 % (± 1,2 %) oxid de neodim cu sub 50 % din greutatea totală având mărimea particulelor de minimum 10 mm | 0 % | 1.7.2011-31.12.2015 |

* ex 2825 50 00 | 20 | Oxid de cupru (I sau II), cu un conţinut de cupru de minimum 78 % din greutate, dar cu un conţinut de clorură de maximum 0,03 % din greutate | 0 % | 1.7.2011-31.12.2013 |

ex 2826 19 90 | 10 | Hexafluorid de tungsten cu o puritate în greutate de 99,9 % sau superioară | 0 % | 1.7.2011-31.12.2015 |

* ex 2833 29 80 | 20 | Sulfat de mangan monohidrat | 0 % | 1.7.2011-31.12.2013 |

ex 2833 29 80 | 30 | Sulfat de zirconiu | 0 % | 1.7.2011-31.12.2015 |

* ex 2836 99 17 | 20 | Carbonat bazic de zirconiu (IV) | 0 % | 1.7.2011-31.12.2013 |

ex 2903 69 90 | 70 | α,α,α’,α’-Tetracloro-o-xilen | 0 % | 1.7.2011-31.12.2015 |

ex 2905 29 90 | 30 | Dodeca-8,10-dien-1-ol | 0 % | 1.7.2011-31.12.2015 |

ex 2909 30 90 | 30 | 3,4,5-Trimetoxitoluen | 0 % | 1.7.2011-31.12.2015 |

ex 2912 49 00 | 30 | Salicilaldehidă | 0 % | 1.7.2011-31.12.2015 |

ex 2915 39 00 | 60 | Acetat de dodec-8-enil | 0 % | 1.7.2011-31.12.2015 |

ex 2915 39 00 | 65 | Acetat de dodeca-7,9-dienil | 0 % | 1.7.2011-31.12.2015 |

ex 2915 39 00 | 70 | Acetat de dodec-9-enil | 0 % | 1.7.2011-31.12.2015 |

ex 2917 12 00 | 20 | Adipat de dimetil | 0 % | 1.7.2011-31.12.2015 |

ex 2917 39 95 | 40 | 1,2-Anhidridă de acid benzen-1,2,4-tricarboxilic | 0 % | 1.7.2011-31.12.2015 |

ex 2920 90 85 | 20 | Fosfit de tris(metilfenil) | 0 % | 1.7.2011-31.12.2015 |

ex 2920 90 85 | 30 | 2,2’-[[3,3’,5,5’-Tetrakis(1,1-dimetiletil)[1,1’-bifenil]-2,2’-diil]bis(oxi)]bis[bifenil-1,3,2-dioxafosfepină] | 0 % | 1.7.2011-31.12.2015 |

ex 2920 90 85 | 40 | Difosfit de bis(2,4-dicumilfenil) pentaeritritol | 0 % | 1.7.2011-31.12.2015 |

ex 2921 42 00 | 82 | 2-Cloro-4-nitroanilină | 0 % | 1.7.2011-31.12.2015 |

ex 2921 43 00 | 50 | 4-Aminobenzotrifluorură | 0 % | 1.7.2011-31.12.2015 |

ex 2921 43 00 | 60 | 3-Trifluorometilanilină | 0 % | 1.7.2011-31.12.2015 |

ex 2921 49 00 | 80 | 4-Heptafluoroisopropil-2-metilanilină | 0 % | 1.7.2011-31.12.2015 |

ex 2922 49 85 | 45 | Glicină | 0 % | 1.7.2011-31.12.2015 |

* ex 2923 90 00 | 10 | Hidroxid de tetrametilamoniu, sub formă de soluție apoasă conținând 25 % (± 0,5 %) în greutate hidroxid de tetrametilamoniu | 0 % | 1.7.2011-31.12.2013 |

ex 2923 90 00 | 75 | Hidroxid de tetraetilamoniu, sub formă de soluție apoasă, care conține: — 35 % (± 0,5 %) din greutate hidroxid de tetraetilamoniu, — maximum 1 000 mg/kg de clorură, — maximum 2 mg/kg de fier și — maximum 10 mg/kg de potasiu | 0 % | 1.7.2011-31.12.2015 |

ex 2924 29 98 | 35 | 2’-Metoxiacetoacetanilidă | 0 % | 1.7.2011-31.12.2015 |

ex 2924 29 98 | 40 | N,N’-1,4-Fenilenăbis[3-oxobutiramidă] | 0 % | 1.7.2011-31.12.2015 |

ex 2924 29 98 | 45 | Propoxur (ISO) | 0 % | 1.7.2011-31.12.2015 |

ex 2924 29 98 | 50 | N,N’-(2,5-Dicloro-1,4-fenilenă)bis[3-oxobutiramidă] | 0 % | 1.7.2011-31.12.2015 |

ex 2924 29 98 | 55 | N,N’-(2,5-Dimetil-1,4-fenilenă)bis[3-oxobutiramidă] | 0 % | 1.7.2011-31.12.2015 |

ex 2924 29 98 | 60 | N,N’-(2-Cloro-5-metil-1,4-fenilenă)bis[3-oxobutiramidă] | 0 % | 1.7.2011-31.12.2015 |

ex 2926 90 95 | 30 | Clorhidrat de 2-amino-3-(3,4-dimetoxifenil)-2-metilpropannitril | 0 % | 1.7.2011-31.12.2015 |

ex 2929 10 00 | 55 | 2,5 (și 2,6)-Bis(isocianatometil)biciclo[2.2.1]heptan | 0 % | 1.7.2011-31.12.2015 |

ex 2930 90 99 | 10 | 2,3-Bis((2-mercaptoetil)tio)-1-propanetiol | 0 % | 1.7.2011-31.12.2015 |

ex 2930 90 99 | 20 | 2-Metoxi-N-[2-nitro-5-(feniltio)fenil]acetamidă | 0 % | 1.7.2011-31.12.2015 |

ex 2930 90 99 | 55 | Tiouree | 0 % | 1.7.2011-31.12.2015 |

ex 2930 90 99 | 65 | Tetrakis(3-mercaptopropionat) de pentaeritritol | 0 % | 1.7.2011-31.12.2015 |

ex 2931 00 99 | 30 | Izopropoxid de dietilboran | 0 % | 1.7.2011-31.12.2015 |

ex 2933 21 00 | 80 | 5,5-Dimetilhidantoină | 0 % | 1.7.2011-31.12.2015 |

ex 2933 39 99 | 85 | 2-Cloro-5-clorometilpiridină | 0 % | 1.7.2011-31.12.2015 |

ex 2933 69 80 | 55 | Terbutrină (ISO) | 0 % | 1.7.2011-31.12.2015 |

ex 2933 99 80 | 64 | Clorhidrat de (3R)-1-{(1R,2R)-2-[2-(3,4-Dimetoxifenil) etoxi]ciclohexil}pirrolidin-3-ol | 0 % | 1.7.2011-31.12.2015 |

ex 2934 99 90 | 85 | N2-[1-(S)-Etoxicarbonil-3-fenilpropil]-N6-trifluoroacetil-L-lisil-N2-carboxi anhidridă | 0 % | 1.7.2011-31.12.2015 |

ex 2934 99 90 | 86 | Ditianon (ISO) | 0 % | 1.7.2011-31.12.2015 |

ex 2934 99 90 | 87 | 2,2’-(1,4-Fenilenă) bis(4H-3,1-benzoxazin-4-onă) | 0 % | 1.7.2011-31.12.2015 |

ex 2935 00 90 | 40 | Imazosulfuron (ISO), cu o puritate de cel puțin 98 % în greutate | 0 % | 1.7.2011-31.12.2015 |

ex 2935 00 90 | 42 | Penoxsulam (ISO) | 0 % | 1.7.2011-31.12.2015 |

ex 3204 11 00 | 10 | Colorant C.I. Disperse Yellow 54, cunoscut și ca C.I. Solvent Yellow 114 | 0 % | 1.7.2011-31.12.2015 |

ex 3204 11 00 | 20 | Colorant C.I. Disperse Yellow 241 | 0 % | 1.7.2011-31.12.2015 |

ex 3204 11 00 | 30 | Preparate de coloranți dispersați care conțin: — C.I. Disperse Orange 61, — C.I. Disperse Blue 291:1, — C.I. Disperse Violet 93:1, — C.I. Disperse Red 54 | 0 % | 1.7.2011-31.12.2015 |

ex 3204 19 00 | 71 | Colorant C.I. Solvent Brown 53 | 0 % | 1.7.2011-31.12.2015 |

ex 3204 19 00 | 72 | Colorant C.I. Solvent Yellow 93 | 0 % | 1.7.2011-31.12.2015 |

ex 3204 19 00 | 73 | Colorant C.I Solvent Blue 104 | 0 % | 1.7.2011-31.12.2015 |

* ex 3208 20 10 | 20 | Soluție pentru straturi de finisare prin imersare conținând în greutate 0,5 % sau mai mult, dar nu mai mult de 15 % acrilat-metacrilat-alchensulfonat-copolimeri cu catene laterale fluorurate, într-o soluție de n-butanol și/sau 4-metil-2-pentanol și/sau diisoamileter | 0 % | 1.7.2011-31.12.2013 |

ex 3215 90 00 | 40 | Cerneală uscată sub formă de pulbere pe bază de rășină hibridă (pe bază de rășină acrilică polistirenică și din rășină poliester) amestecată cu: — ceară; — un polimer pe bază de vinil și — un agent colorant destinată utilizării la fabricarea de cartușe de toner pentru fotocopiatoare, faxuri, imprimante, chiar combinate între ele(1) | 0 % | 1.7.2011-31.12.2015 |

* ex 3707 90 90 | 85 | Rulouri conținând: — un strat uscat de rășină acrilică fotosensibilă, — pe o parte folie de protecție din poli(etilenă tereftalat) și — pe cealaltă parte o folie de protecție din polietilenă | 0 % | 1.7.2011-31.12.2014 |

ex 3808 93 90 | 20 | Preparat constând în benzil(purin-6-il)amină în soluție de glicol, conținând în greutate: — minimum 1,88 dar maximum 2,00 % benzil(purin-6-il)amină de tipul celor utilizate la regulatorii de creștere pentru plante | 0 % | 1.7.2011-31.12.2015 |

ex 3808 93 90 | 30 | Soluție apoasă cu un conținut în greutate de: — 1,8 % paranitrofenolat de sodiu, — 1,2 % ortonitrofenolat de sodiu, — 0,6 % 5-nitroguaiacolat de sodiu, folosit la fabricarea regulatorilor de creștere pentru plante(1) | 0 % | 1.7.2011-31.12.2015 |

ex 3808 93 90 | 40 | Amestec de pudră albă conținând în greutate: — minimum 3 % dar maximum 3,6 % 1-metilciclopropen cu o puritate mai mare de 96 % și — sub 0,05 % din fiecare dintre impuritățile 1-cloro-2-metilpropen și 3-cloro-2-metillpropen pentru utilizarea la fabricarea unui regulator de creștere post-recoltare a fructelor, legumelor și plantelor ornamentale cu un generator specific(1) | 0 % | 1.7.2011-31.12.2015 |

ex 3808 93 90 | 50 | Preparat sub formă de pulbere, conținând în greutate: — minimum 55 % giberelină A4, — minimum 1 %, dar maximum 35 % giberelină A7, — minimum 90 % giberelină A4 și giberelină A7 combinate, — maximum 10 % o combinație de apă și alte gibereline prezente în mod natural de tipul celor utilizate la regulatorii de creștere pentru plante | 0 % | 1.7.2011-31.12.2015 |

ex 3815 12 00 | 20 | Catalizator, sub formă de pulbere, pe bază de platină și pe suport de carbon, care conține minimum 9,5 %, dar maximum 10,5 % din greutate platină, folosit ca și catalizator pentru pile de combustie(1) | 0 % | 1.7.2011-31.12.2015 |

ex 3815 12 00 | 30 | Catalizator pe bază de aliaj de platină și pe suport de carbon, care conține minimum 11 %, dar maximum 12,6 % din greutate platină, folosit ca și catalizator pentru pile de combustie(1) | 0 % | 1.7.2011-31.12.2015 |

ex 3815 90 90 | 30 | Catalizator, sub formă de suspensie în ulei mineral, compus din: — complecși de tetrahidrofuran de clorură de magneziu și clorură de titan (III); și — dioxid de siliciu — conținând în greutate 6,6 % (± 0,6 %) magneziu și — conținând în greutate 2,3 % (± 0,2 %) titan | 0 % | 1.7.2011-31.12.2015 |

* ex 3824 90 97 | 46 | Substanţă de întărire pentru răşini epoxidice, pe bază de anhidridă de acid carboxilic, sub formă lichidă, cu greutate specifică la 25 ºC de minimum 1,15 g/cm3 dar maximum 1,20 g/cm3 | 0 % | 1.7.2011-31.12.2013 |

ex 3824 90 97 | 58 | N2-[1-(S)-Etoxicarbonil-3-fenilpropil]-N6-trifluoroacetil-L-lisil-N2-carboxi anhidridă în soluție de diclormetan 37 % | 0 % | 1.7.2011-31.12.2015 |

ex 3824 90 97 | 59 | 3’,4’,5’-Trifluorobifenil-2-amină, în forma unei soluții în toluen conținând în greutate minimum 80 % dar maximum 90 % 3’,4’,5’-trifluorobifenil-2-amină | 0 % | 1.7.2011-31.12.2015 |

ex 3901 30 00 | 80 | Copolimer de etilenă și acetat de vinil, — cu un conținut de acetat de vinil în greutate cuprins între minimum 27,8 % și maximum 29,3 % — cu un indice de fluiditate la topire cuprins între minimum 22 g/10 min și maximum 28 g/10 min cu un conținut de monomer de acetat de vinil de maximum 15 mg/kg | 0 % | 1.7.2011-31.12.2015 |

ex 3901 30 00 | 82 | Copolimer de etilenă și acetat de vinil, — cu un conținut de acetat de vinil în greutate cuprins între minimum 9,8 % și maximum 10,8 % — cu un indice de fluiditate la topire cuprins între minimum 2,5 g/10 min și maximum 3,5 g/10 min — cu un conținut de monomer de acetat de vinil de maximum 15 mg/kg | 0 % | 1.7.2011-31.12.2015 |

ex 3901 90 90 | 80 | Copolimer bloc de etilenă și octenă, sub formă de pelete: — cu o densitate specifică de minimum 0,862 și de maximum 0,865, — cu o capacitate de alungire de minimum 200 % din lungimea sa inițială, — cu un histerezis de 50 % (±10 %), — cu o deformare permanentă de maximum 20 %, utilizat la fabricarea garniturii scutecelor pentru pentru copii (1) | 0 % | 1.7.2011-31.12.2015 |

ex 3901 90 90 | 82 | Copolimer de etilenă și acid metacrilic | 0 % | 1.7.2011-31.12.2015 |

* ex 3902 10 00 | 40 | Polipropilenă fără plastifiant: — cu o rezistență la tracțiune de 32-60 MPa (determinată prin metoda ASTM D638); — cu o rezistență la îndoire de 50-90 MPa (determinată prin metoda ASTM D790); — cu un indice de fluiditate la cald (MFR) la 230 °C/ 2,16 kg de 5-15 g/10 min (determinat prin metoda ASTM D1238); — care conține în greutate 40 % sau mai mult dar maximum 80 % polipropilenă, — care conține în greutate 10 % sau mai mult dar maximum 30 % fibră de sticlă, — care conține în greutate 10 % sau mai mult dar maximum 30 % mică | 0 % | 1.7.2011-31.12.2014 |

ex 3902 90 90 | 84 | Amestec de copolimer bloc hidrogenat stirenic, ceară de polietilenă și rășini antiderapante sub formă de pelete, conținând în greutate: — 70 (±5) % copolimer bloc stirenic, — 15 (±5) % ceară de polietilenă și — 15 (±5) % rășină antiderapantă având următoarele proprietăți fizice: — cu o capacitate de alungire de minimum 200 % din lungimea sa inițială — cu un histerezis de 50 (± 10) % — cu o deformare permanentă de maximum 20 % utilizat la fabricarea scutecelor și a garniturii scutecelor pentru copii(1) | 0 % | 1.7.2011-31.12.2015 |

* ex 3903 90 90 | 86 | Amestec conținând în greutate: — minimum 45 %, dar maximum 65 % polimeri de stiren — minimum 35 %, dar maximum 45 % poli(fenilen eter) — maximum 10 % alți aditivi, cu unul sau mai multe efecte cromatice speciale: — metalic sau sidefiu, cu metamerie angulară vizuală provocată de conținutul de minimum 0,3 % pigment pe bază de fulgi — fluorescent, caracterizat de emiterea luminii în timpul absorbției de radiații ultraviolete — alb strălucitor, caracterizat de L* nu mai puțin de 92 și b* nu mai mare de 2 și a* între -5 și 7 pe scara cromatică CIELab | 0 % | 1.7.2011-31.12.2013 |

ex 3907 99 90 | 80 | Copolimer, compus din minimum 72 % în greutate acid tereftalic și/sau derivați ai acestuia și ciclohexadimetanol, completat cu dioli liniari și/sau ciclici | 0 % | 1.7.2011-31.12.2015 |

ex 3909 40 00 | 20 | Pulbere din particule de rășini termorigide conținând particule magnetice distribuite uniform, utilizată la fabricarea cartușelor de toner pentru fotocopiatoare, faxuri, imprimante și aparate multifuncționale(1) | 0 % | 1.7.2011-31.12.2015 |

ex 3911 90 99 | 30 | 1,4:5,8- dimetano-naftalină, 2-etiliden-1,2,3,4,4a,5,8,8a-octahidro- polimer cu 3a,4,7,7a- tetrahidro- 4,7-metano-1H-inden,hidrogenat | 0 % | 1.7.2011-31.12.2015 |

ex 3911 90 99 | 35 | Copolimer alternant de etilenă și anhidridă maleică (EMA) | 0 % | 1.7.2011-31.12.2015 |

ex 3919 90 00 | 63 | Folie coextrudată tristratificată, — fiecare strat conținând un amestec de polipropilenă și polietilenă, — cu un conținut de maximum 3 % în greutate de alți polimeri, — conținând sau nu dioxid de titan în stratul central, — acoperită cu un adeziv acrilic sensibil la presiune și — cu o peliculă antiadezivă cu grosimea totală de maximum 110 µm | 0 % | 1.7.2011-31.12.2015 |

ex 3921 90 55 * ex 7019 40 00 * ex 7019 40 00 | 25 21 29 | Folii sau rulouri preimpregnate cu conținut de rășină poliimidă | 0 % | 1.7.2011-31.12.2014 |

ex 5603 13 10 | 20 | Nețesute din polietilenă obținută prin filare directă, cu un strat de acoperire — cu greutatea de peste 80 g/m² dar de cel mult 105 g/m2 și — cu o rezistență la aer (Gurley) cuprinsă între minimum 8 s și maximum 75s (determinată prin metoda ISO 5636/5) | 0 % | 1.7.2011-31.12.2015 |

ex 7009 91 00 | 10 | Oglinzi de sticlă neînrămate, având: — lungimea de 1516 (± 1 mm); — lățimea de 553 (± 1 mm); — grosimea de 3 (± 0.1 mm); — spatele oglinzii acoperit cu o folie protectoare de polietilenă (PE) cu grosimea cuprinsă între minimum 0,11 mm și maximum 0,13 mm; — un conținut de plumb de maximum 90 mg/kg și o rezistență la coroziune de minimum 72 ore, determinată prin încercare în ceață salină, conform ISO 9227 | 0 % | 1.7.2011-31.12.2015 |

* ex 7019 19 10 | 10 | Fire de 33 tex sau de un multiplu de (± 7,5 %), obţinute din filamente din fibra de sticlă cu un diametru nominal de 3,5 µm sau de 4,5 µm, unde predomină fibrele cu un diametru de minimum 3 µm, dar de maximum 5,2 µm, altele decât cele tratate pentru fixarea elastromerilor | 0 % | 1.7.2011-31.12.2013 |

ex 7019 19 10 | 20 | Fire, măsurând între minimum 10,3 tex și maximum 11,9 tex, obținute din filamente de sticlă continue filate cu diametrul predominant cuprins între minimum 4,83 µm și maximum 5,83 µm | 0 % | 1.7.2011-31.12.2015 |

ex 7019 19 10 | 25 | Fire, măsurând între minimum 5,1 tex și maximum 6,0 tex, obținute din filamente de sticlă continue filate cu diametrul predominant cuprins între minimum 4,83 µm și maximum 5,83 µm | 0 % | 1.7.2011-31.12.2015 |

* ex 7019 19 10 | 30 | Fire de 22 tex (± 1,6 tex), obţinute din filamente din fibra de sticlă cu un diametru nominal de 7 µm, unde predomină fibrele cu un diametru de minimum 6,35 µm, dar de maximum 7,61 µm | 0 % | 1.7.2011-31.12.2013 |

* ex 7019 19 10 | 55 | Coardă din sticlă impregnată cu cauciuc sau material plastic, obținută din filamente din sticlă tip K sau U, compusă din: — 9 % sau mai mult, dar nu mai mult de 16 % oxid de magneziu, — 19 % sau mai mult, dar nu mai mult de 25 % oxid de aluminiu, — 0 % sau mai mult, dar nu mai mult de 2 % trioxid de bor, — fără oxid de calciu, — acoperită cu un latex conținând cel puțin o rășină rezorcină-formaldehidă și polietilenă clorosulfonată | 0 % | 1.7.2011-31.12.2014 |

* ex 7019 19 10 * ex 7019 90 99 | 60 30 | Coardă din sticlă cu modul ridicat (elastic) (tip K), impregnată cu cauciuc sau material plastic, obţinută din fire de filamente din sticlă, răsucite, acoperite cu un latex, care conţine o raşină resorcinol-formaldehida, cu sau fără vinilpiridina şi/sau cu un cauciuc acrilonitril-butadiena hidrogenată (HNBR) | 0 % | 1.7.2011-31.12.2013 |

* ex 7019 19 10 * ex 7019 90 99 | 70 20 | Corzi din sticlă, impregnate cu cauciuc sau material plastic, obţinute din fire şi filamente răsucite din sticlă, acoperite cu un latex, conţinând cel puţin o raşină resorcinol-formaldehida-vinilpiridina şi un cauciuc acrilonitril-butadienă (NBR) | 0 % | 1.7.2011-31.12.2013 |

* ex 7019 19 10 * ex 7019 90 99 | 80 10 | Corzi din sticlă, impregnate cu cauciuc sau material plastic, obţinute din fire şi filamente răsucite din sticlă, acoperite cu un latex, conţinând cel puţin o raşină resorcinol-formaldehidă şi o polietilenă clorosulfonată | 0 % | 1.7.2011-31.12.2013 |

* ex 7019 40 00 * ex 7019 40 00 | 11 19 | Țesătură din fibră de sticlă impregnată cu rășină epoxidică, având, în intervalul de temperaturi cuprins între 30°C și 120°C (conform metodei IPC-TM-650), un coeficient de dilatare termică în lungime și lățime de cel puțin — 10 ppm pe °C, dar nu mai mare de 12 ppm pe °C și de — 20 ppm pe °C sau mai mare, în grosime, dar fără să depășească 30 ppm pe °C, precum și o temperatură de tranziție vitroasă de cel puțin 152°C, dar nu mai mare de 153°C (conform metodei IPC-TM-650) | 0 % | 1.7.2011-31.12.2013 |

ex 7604 29 10 ex 7606 12 99 | 10 20 | Foi și bare din aliaje de aluminiu-litiu | 0 % | 1.7.2011-31.12.2015 |

ex 7607 20 90 | 20 | Folie lubrificantă pentru perforare având grosimea totală de maximum 350 μm, compusă din: — un strat de folie din aluminiu cu grosimea cuprinsă între minimum 70 μm și maximum 150 μm, — un strat de lubrificant solubil în apă cu grosimea cuprinsă între minimum 20 μm și maximum 200 μm, aflat în stare solidă la temperatura camerei, utilizată la fabricarea plăcilor cu circuite imprimate(1) | 0 % | 1.7.2011-31.12.2015 |

ex 8104 30 00 | 10 | Pudră de magneziu: — cu o puritate în greutate de minimum 98 %, — având particule cu dimensiunea cuprinsă între minimum 0,2 mm și maximum 0,8 mm | 0 % | 1.7.2011-31.12.2015 |

* ex 8108 90 50 | 60 | Plăci, foi, benzi și folii din aliaj de titan, aluminiu, siliciu și niobiu, conținând în greutate — cel puțin 0,4 %, dar nu mai mult de 0,6 % aluminiu, — cel puțin 0,35 %, dar nu mai mult de 0,55 % siliciu și — 0,1 %, dar nu mai mult de 0,3 % niobiu | 0 % | 1.7.2011-31.12.2013 |

ex 8302 42 00 ex 9401 90 80 | 80 10 | Discuri cu clichet de tipul celor utilizate la fabricarea scaunelor rabatabile pentru automobile | 0 % | 1.7.2011-31.12.2015 |

ex 8407 90 90 | 20 | Sistem compact format dintr-un motor cu gaz petrolier lichefiat (GPL) având: — 6 cilindri, — o putere cuprinsă între minimum 75 kW și maximum 80 kW, — supapele de admisie și de eșapament modificate pentru funcționare continuă în aplicații de mare putere, utilizat la fabricarea vehiculelor de la poziția 8427 (1) | 0 % | 1.7.2011-31.12.2015 |

* ex 8414 30 81 | 50 | Compresor electric ermetic sau semi-ermetic cu spirală și cu viteză variabilă, cu o putere nominală cuprinsă între 0,5 kW și 10 kW și o capacitate cilindrică de maximum 35 cm3, de tipul celor utilizate în echipamentele frigorifice | 0 % | 1.7.2011-31.12.2014 |

ex 8479 89 97 ex 8479 90 80 | 50 80 | Mașini reprezentând componente ale unei linii de producție pentru fabricarea bateriilor cu litiu-ion pentru autoturismele echipate cu motor electric, utilizate la construirea unei astfel de linii de producție (1) | 0 % | 1.7.2011-31.12.2015 |

ex 8483 40 90 | 80 | Cutie de viteze, având: — maximum 3 viteze, — un sistem automat de decelerare și — un sistem de inversare a sensului de rotație, utilizată la fabricarea mărfurilor de la poziția 8427(1) | 0 % | 1.7.2011-31.12.2015 |

* ex 8501 10 99 | 79 | Motor de curent continuu cu perii și rotor intern cu înfășurare trifazică, echipat sau nu cu angrenaj cu melc, cu o plajă de temperatură specificată care acoperă cel puțin intervalul de la -20 °C până la + 70 °C | 0 % | 1.7.2011-31.12.2013 |

* ex 8501 31 00 | 40 | Motor cu curent continuu cu excitație permanentă, având — un bobinaj multifazic, — un diametru exterior de minimum 30 mm și maximum 80 mm, — o viteză de rotație de maximum 15000 rpm, — o putere de minimum 45 W și maximum 300 W și — o tensiune de alimentare de minimum 9 V și maximum 25 V | 0 % | 1.7.2011-31.12.2014 |

ex 8507 10 20 | 80 | Acumulator de demarare cu plumb-acid, având: — o capacitate de încărcare de minimum 200 % comparativ cu nivelul unui acumulator cu electrolit lichid convențional pe durata primelor 5 secunde de încărcare, — un electrolit lichid, utilizat la fabricarea automobilelor și a vehiculelor utilitare ușoare dotate cu regulator de alternator puternic regenerativ sau cu sisteme start/stop cu regulatoare de alternator puternic regenerative(1) | 0 % | 1.7.2011-31.12.2015 |

* ex 8507 80 30 | 60 | Baterii reîncărcabile litiu-ion, având: — lungimea cuprinsă între minimum 1213 mm și maximum 1575 mm, — lățimea cuprinsă între minimum 245 mm și maximum 1200 mm, — înălțimea cuprinsă între minimum 265 mm și maximum 755 mm, — greutatea cuprinsă între minimum 265 kg și maximum 294 kg, — capacitatea nominală de 66,6 Ah, în pachete de 48 de module | 0 % | 1.7.2011-31.12.2015 |

ex 8508 70 00 ex 8537 10 99 | 10 96 | Card cu circuite electronice fără carcasă separată pentru acționarea și comandarea periilor de aspirator cu o putere de maximum 300 W | 0 % | 1.7.2011-31.12.2015 |

ex 8508 70 00 ex 8537 10 99 | 20 98 | Carduri cu circuite electronice: — conectate între ele și conectate la cardul de control al motorului prin fir sau prin radiofrecvență și care — reglează funcționarea aspiratoarelor (pornirea/oprirea și capacitatea de aspirare) conform unui program înregistrat, echipate sau nu cu indicatoare care afișează funcționarea aspiratorului (capacitatea de aspirare și/sau umplerea sacului și/sau saturarea filtrului) | 0 % | 1.7.2011-31.12.2015 |

* ex 8522 90 80 | 83 | Unitate optică Blu-ray, înregistrabilă sau nu, utilizabilă cu discuri Blu-ray, DVD sau CD, constituită cel puţin din: — diode laser care funcţionează cu trei lungimi de undă diferite, — un circuit integrat foto-detector şi — un element de acționare, utilizată la fabricarea produselor care se încadrează la poziţia nr.8521(1) | 0 % | 1.7.2011-31.12.2013 |

* ex 8525 80 19 | 31 | Cameră video pentru televiziunea în circuit închis (CCTV): — cu greutatea de maximum 5.9kg, — cu sau fără carcasă, — cu dimensiunea maximă de 400mmx250mm, — cu senzor unic CCD (Charge-Couple-Device) sau CMOS (Complementary metal–oxide–semiconductor), — cu un număr maxim de pixeli efectivi care nu depășește 5megapixeli, destinată utilizării în sistemele de supraveghere CCTV (1) | 0 % | 1.7.2011-31.12.2013 |

ex 8526 91 20 ex 8528 59 80 | 80 10 | Modul audio integrat (IAM) cu ieșire video digitală pentru conectarea la un ecran tactil cu cristale lichide (LCD), cu interfață la rețeaua MOST (Media Oriented Systems Transport) și utilizând protocolul de înaltă performanțăMOST, având: — o placă de circuite imprimate care conține un receptor GPS (Global Positioning System-sistem de geolocalizare prin satelit),un giroscop și un tuner TMC (TrafficMessageChannel), — o unitate de hard disk care suportă hărți multiple, — un receptor radio HD, — un sistem de recunoaștere vocală, — o mufă pentru o unitate CD sau DVD externă, — conectivitate Bluetooth, MP3 și USB (Universal Serial Bus), — o tensiune cuprinsă între minimum 10V și maximum 16V, utilizat la fabricarea vehiculelor de la capitolul 87(1) | 0 % | 1.7.2011-31.12.2015 |

ex 8529 90 92 | 50 | Ecran color LCD pentru monitoarele LCD de la poziția 8528: — cu diagonala ecranului cuprinsă între minimum 14,48cm și maximum 31,24cm, — cu iluminare de fond, microcontroler, — cu un controler CAN (Controller area network) cu interfață LVDS (Low-voltage differential signaling – semnalizare diferențială la tensiune joasă) și interfață CAN/priză de curent sau cu un controler APIX (Automotive Pixel Link) dotat cu interfață APIX, — într-o carcasă echipată cu disipator termic din aluminiu în partea din spate, — fără modul de procesare a semnalului, utilizat la fabricarea autovehiculelor de la poziția 8703(1) | 0 % | 1.7.2011-31.12.2015 |

ex 8536 69 90 | 84 | Conector-mamă USB (Universal serial bus) simplu sau multiplu pentru conectarea la alte dispozitive USB, utilizat la fabricarea mărfurilor încadrate la pozițiile 8521și 8528(1) | 0 % | 1.7.2011-31.12.2015 |

ex 8536 90 85 ex 8538 90 99 ex 8543 90 00 | 96 94 50 | Tastaturi realizate în întregime fie din silicon, fie din policarbonat, cu taste imprimate având elemente de contact electric | 0 % | 1.7.2011-31.12.2015 |

ex 8537 10 99 | 97 | Card electronic de comandă pentru acționarea și comandarea unui motor electric de curent alternativ monofazic cu colector cu puterea utilă de minimum 750 W și puterea absorbită cuprinsă între minimum 1 600 W și maximum 2 700 W | 0 % | 1.7.2011-31.12.2015 |

ex 8543 70 90 | 95 | Modul de vizualizare și comandă pentru telefoane mobile, compus din: — o priză de curent/interfață CAN (Controller area network), — un port USB (Universal Serial Bus) și porturi de intrare/ieșire audio și — un dispozitiv de selectare video pentru interfața dintre sistemele de operare ale telefoanelor inteligente și MOST (Media Orientated Systems Transport network), utilizat la fabricarea vehiculelor de la capitolul 87(1) | 0 % | 1.7.2011-31.12.2015 |

ex 8545 90 90 | 20 | Hârtie din fibră de carbon de tipul celei utilizate pentru straturile de difuzie a gazului ale electrozilor celulelor de combustie | 0 % | 1.7.2011-31.12.2015 |

ex 8708 30 91 | 10 | Frână de staționare cu tambur: — funcționând în interiorul discului frânei de serviciu, — cu un diametru cuprins între minimum 170 mm și maximum 175 mm, utilizată la fabricarea autovehiculelor(1) | 0 % | 1.7.2011-31.12.2015 |

* ex 9001 20 00 | 10 | Material constând dintr-un film polarizant, sub formă de rulou sau nu, prevăzut pe una sau pe ambele fețe cu un strat din material transparent, având sau nu un strat adeziv, acoperit pe una sau pe ambele fețe cu o peliculă antiaderentă | 0 % | 1.7.2011-31.12.2012 |

(*) | Suspendare aferentă unui produs din anexa la Regulamentul (CE) nr. 1255/96 al cărui cod NC sau TARIC sau a cărui descriere este modificată de prezentul regulament. |

ANEXA II

Produse menționate la articolul 1 alineatul (2)

Codul NC | TARIC |

* 0811 90 50 |

* 0811 90 70 |

* ex 0811 90 95 | 69 |

* ex 1517 90 99 | 10 |

* ex 2825 50 00 | 11 |

* ex 2825 50 00 | 19 |

* ex 2833 29 80 | 10 |

* ex 2836 99 17 | 10 |

* ex 2923 90 00 | 10 |

ex 2933 39 99 | 70 |

ex 2933 39 99 | 80 |

* ex 3208 20 10 | 20 |

* ex 3707 10 00 | 55 |

* ex 3824 90 97 | 46 |

* ex 3902 10 00 | 40 |

* ex 3903 90 90 | 86 |

* ex 3921 90 55 | 25 |

* ex 7019 19 10 | 41 |

* ex 7019 19 10 | 42 |

* ex 7019 19 10 | 43 |

* ex 7019 19 10 | 44 |

* ex 7019 19 10 | 45 |

* ex 7019 19 10 | 46 |

* ex 7019 19 10 | 61 |

* ex 7019 19 10 | 62 |

* ex 7019 19 10 | 63 |

* ex 7019 19 10 | 64 |

* ex 7019 19 10 | 65 |

* ex 7019 19 10 | 66 |

* ex 7019 40 00 | 10 |

* ex 7019 40 00 | 20 |

* ex 7019 90 99 | 10 |

* ex 7019 90 99 | 20 |

* ex 7019 90 99 | 30 |

* ex 8108 90 50 | 60 |

* ex 8414 30 81 | 50 |

* ex 8501 10 99 | 79 |

* ex 8501 31 00 | 40 |

ex 8507 80 30 | 40 |

ex 8507 80 30 | 50 |

* ex 8507 80 30 | 60 |

* ex 8522 90 80 | 83 |

* ex 8525 80 19 | 31 |

* ex 9001 20 00 | 10 |

(*) | Suspendare aferentă unui produs din anexa la Regulamentul (CE) nr. 1255/96 al cărui cod NC sau TARIC sau a cărui descriere este modificată de prezentul regulament. |

FIŞĂ FINANCIARĂ LEGISLATIVĂ PENTRU PROPUNERI

TITLUL PROPUNERII:

Propunere de Regulament al Consiliului de modificare a Regulamentului (CE) nr. 1255/96 de suspendare temporară a taxelor vamale autonome prevăzute de Tariful Vamal Comun pentru anumite produse industriale, agricole și pescărești

LINII BUGETARE:

Capitol și articol: capitolul 12, articolul 120

Suma înscrisă în buget pentru exercițiul financiar 2011: 16 653 700 000 EUR

IMPLICAȚII FINANCIARE:

( Propunerea nu are implicații financiare

X Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:

(milioane EUR cu o zecimală)

Linie bugetară | Venituri[4] | perioadă de 6 luni începând cu zz/ll/aaaa | [Anul: al doilea semestru al anului 2011] |

Articolul 120 | Implicații asupra resurselor proprii | 01/07/2011 | - 17,5 |

(milioane EUR cu o zecimală)

Situația după acțiune |

[2012 - 2015] |

Articolul 120 | -35,0/an |

4. MĂSURI ANTIFRAUDĂ

Controlul utilizării finale a anumitor produse care fac obiectul prezentului regulament al Consiliului se va efectua în conformitate cu articolele 291-300 din Regulamentul (CEE) nr. 2454/93 al Comisiei.

5. ALTE OBSERVAȚII

Pentru a se evita prelungirea suspendărilor care nu mai sunt necesare s-a stabilit o dată de expirare.

Prezenta propunere conține modificările care trebuie aduse anexei la regulamentul în vigoare, pentru a ține seama de următoarele:

1. noile cereri de suspendare care au fost depuse și acceptate;

2. evoluția tehnică a produselor și tendințele economice ale pieței, care au ca rezultat eliminarea anumitor suspendări existente.

Adăugări

Prezenta anexă include, în plus față de modificările care rezultă în urma schimbării descrierilor unor produse, alte 96 de produse noi. Taxele vamale nepercepute corespunzătoare acestor suspendări, calculate pe baza previziunilor de import în statul membru solicitant în al doilea semestru din 2011 și în perioada 2012 - 2015 se ridică la 27,06 milioane EUR anual.

Pe baza statisticilor existente pentru anii precedenți apare însă ca necesară majorarea acestei sume cu un coeficient mediu estimat la 1,8, pentru a se ține cont de importurile realizate în alte state membre, pentru care se aplică aceleași suspendări. Rezultă astfel o pierdere de venituri de aproximativ 48,7 milioane EUR/an.

Retrageri:

2 produse au fost retrase din anexă ca rezultat al reintroducerii taxelor vamale. Aceasta reprezintă o creștere de 2,0 milioane EUR a resurselor, calculată pe baza cererilor de suspendare sau a statisticilor disponibile (2010).

Costul estimat al operațiunii

Pe baza statisticilor disponibile (2010), impactul pierderii de venituri rezultate din aplicarea prezentului regulament poate fi estimat la 48,7 – 2,0 = 46,7 milioane EUR (valoare brută, inclusiv cheltuielile de colectare) x 0,75 = 35 milioane EUR/an pentru perioada 01.07.2011 - 31.12.2015.

Pierderea de venituri din resursele proprii tradiționale se compensează din contribuțiile statelor membre vărsate pe baza venitului național brut.

[1] JO L 347, 31.12.2010, p. 9.

[2] JO C 128, 25.4.1998, p. 2

[3] JO L 158, 29.6.1996, p. 1.

[4] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.